Nordjyllands Politi måtte i nat klokken 03.10 rykke ud til Palmestranden i Frederikshavn, efter de havde fået en melding om, at der skulle være flere personer i slagsmål. Da politiet dukkede op på stedet, kunne de konstatere, at omkring syv unge havde været involveret i en form for slagsmål i forbindelse med en fest, det fortæller Vagtchef ved Nordjyllands Politi, Per Vagn. Slagsmålet var stoppet, da politiet dukkede op, og efterfølgende ville ingen af de involverede sige noget til politiet. Derfor blev ingen personer anholdt, og politiet forlod stedet igen, da roen var genoprettet. Ellers har det været en meget rolig nat i det nordjyske, fortæller Per Vagn. - Det virker som om, at folk er gået på pinseferie, så det er jo bare dejligt.

Opsummering:
Uorden ved en strandfest sendte i nat Nordjyllands Politi til Frederikshavn.